NaiveNeuron/SloPal huggingface dataset:
Vaľová, Jana, poslankyňa NR SR (2011-06-02):
Ďakujem veľmi pekne. Ja by som chcela povedať, že tento zákon má určité svoje pozitíva, ale vidím tam aj niektoré veci, ktoré by sa snáď mohli opraviť pozmeňovacími návrhmi. A chcela by som povedať, že skutočne sa u nás čím ďalej, tým viac prejavuje patologické hráčstvo. A spadajú do toho mladí ľudia a jednoducho tie pravidlá na zavádzanie herných automatov a kasín by sa mali trošku spresniť. Vítam to, že mestá a obce budú môcť určovať určité pravidlá, kde tieto kasína a herne budú môcť byť, a budú určovať pravidlá, ako alebo akým spôsobom sa budú prideľovať tieto licencie, pretože práve samospráva presne vie, kde má tie rizikové miesta, kde nemá rizikové miesta, a vie na počet obyvateľov, koľko tých hazardných hier môže vpustiť, aby boli určitým spôsobom kontrolovateľné. Ja by som v takých dvoch veciach dala pripomienku, a to v § 38 bod 3, že ak požiada blízka osoba, aby nevpustili do herne. Možno by som tam to trošku precizovala, pretože niekedy sa môže zdať, že blízka osoba môže požiadať aj z nejakého iného dôvodu, ale možno ak ten človek sa lieči alebo má nejaké potvrdenie, alebo tak, čiže toto by som precizovala. Nemám problém ako v tejto veci. A možno by som ešte precizovala aj bod, čl. I bod 2, kde by som nedala, že so všetkým musí súhlasiť zastupiteľstvo. Dala by som, že zastupiteľstvo určí. Zastupiteľstvo určí lokality dajme tomu... (Ruch v sále. Prerušenie vystúpenia predsedajúcim.)
Danko, Andrej, predseda NR SR (2017-05-11):
Reakcia na vystúpenie pani poslankyne, s faktickou poznámkou pán poslanec Budaj. Uzatváram možnosť prihlásenia s faktickými poznámkami. Pán poslanec, nech sa páči.
Žiga, Peter, podpredseda NR SR (2024-05-15):
Pani poslankyňa Mesterová.
Blaha, Ľuboš, podpredseda NR SR (2024-01-17):
Pani poslankyňa Zuzana Mesterová.
Hazucha, Ivan, poslanec NR SR (2024-02-06):
Ďakujem pekne. No, zaznela pred chvíľkou otázka teda, ako my reagujeme, alebo ako by sme si zdôvodnili naše hlasovanie. Musím povedať, že nie som právnik, nechcem, nechcel som sa nejako zatiahnuť do tejto debaty, ale bolo tu už počuť kadečo. Takže poviem ten svoj názor alebo svoj dôvod. Myslím si, že zmena Trestného zákona je len dôsledok a príčina nastala niekde v pomerne nedávnej minulosti, kedy sa vlastne ohováraním a honbou na opozičných politikov, za každú cenu im dokázať nejakú vinu a v snahe ich pozatvárať, pseudoargumentami typu napríklad vila vo Francúzsku, účty na Belize alebo spolupráca s talianskou mafiou a kopa iných vecí, ktoré bolo času došetriť za tri a pol roka a veľmi máličko sa z toho uskutočnilo. Aj pred chvíľkou zaznelo také čosi, znova hovorím, nie som právnik, ale myslím si, že v tomto sa asi nebudem mýliť, zaznelo, že aj pán predseda parlamentu nemá prijať tento typ akože amnestie, má ísť pred súd a obhájiť svoju nevinu. Ale ja teda nemám dojem, že treba obhajovať nevinu, treba dokazovať vinu. Teda nevina sa veľmi ťažko dokazuje. A to, čo od vás zaznelo, je veľmi zvláštne, ale to je presne váš pohľad na vec, že ste vinní a hotovo a vy sa vyviňte. Mňa neskutočne dráždilo niekoľko rokov, že sme boli obviňovaní, ukradli sme dve miliardy, tri miliardy ročne. A kde sú tie miliardy? A keď ste teda vedeli, že sme ich ukradli, tak za tri a pol roka ste nám nedokázali, vedeli ste, kde sme ich ukradli, vedeli ste koľko, a dokázať ste to nevedeli. Tak máme to nechať a nechať sa 15 rokov šikanovať? Preto si myslím, že skrátenie tej doby je primerané. Ďakujem.
Grendel, Gábor, podpredseda NR SR (2021-05-13):
Ďakujem, pán podpredseda vlády. Teraz dávam slovo členovi výboru pre hospodárske záležitosti poslancovi Radovanovi Kazdovi, aby informoval Národnú radu o výsledku prerokovania návrhu vlády vo výbore.
Kažimír, Peter, podpredseda vlády a minister financií SR (2015-03-13):
Ďakujem pekne. Zámerom predloženého návrhu novely zákona je povinná, naozaj povinná transpozícia smerníc prijatých Európskou úniou pre oblasť účtovníctva, ktorá sa týka uvádzania rozšírených informácií vo výročnej správe pre subjekty verejného záujmu, veľké skupiny a veľké účtovné jednotky pôsobiace v ťažobnom priemysle alebo v klčovaní prirodzených lesov. Predmetom novely sa ďalej upravujú podmienky pre vznik povinnosti zostaviť konsolidovanú účtovnú závierku. Upravuje sa oceňovanie reálnou hodnotou. Dopĺňa sa odpisovanie goodwillu a dopĺňa sa pokuta za nevedenie účtovníctva alebo vedenie účtovníctva v rozpore s týmto zákonom. Predkladaný materiál obsahuje aj novelu zákona o spotrebnej dani z tabakových výrobkov a zákona o spotrebnej dani z alkoholických nápojov, ktorými sa umožňuje, aby odberateľ kontrolných známok mohol prevziať kontrolné známky z tlačiarne v lehote, ktorú si určí a je dlhšia ako desať dní odo dňa, kedy boli pripísané finančné prostriedky za odoberané kontrolné známky na príslušný bankový účet oznámený finančnou správou. Predkladaný materiál obsahuje aj novelu zákona o používaní elektronickej registračnej pokladnice a novelu zákona o správe daní, ktorých obsahom sú legislatívno-technické spresnenia textu predmetných predpisov. Ďakujem pekne.
Paška, Pavol, predseda NR SR (2012-10-18):
Hlasujeme o bodoch zo spoločnej správy. (Hlasovanie.) 135 prítomných. 130 bolo za, 1 proti, 4 sa zdržali. Návrh sme schválili.
Marcinčin, Anton, poslanec NR SR (2012-02-03):
Vážený pán predsedajúci, vážené dámy, vážení páni, dovoľte, aby som predniesol informáciu o výsledku prerokovania výboru pre financie a rozpočet, ústavnoprávneho výboru, výboru pre hospodárstvo, výstavbu a dopravu a výboru pre verejnú správu a regionálny rozvoj, o výsledku prerokovania návrhu poslanca Andreja Ďurkovského na vydanie zákona o miestnom poplatku za zaťaženie pozemných komunikácií na území obce (tlač 332) v druhom čítaní podľa zákona o rokovacom poriadku. Výbor Národnej rady pre financie a rozpočet ako gestorský výbor podáva Národnej rade v súlade so zákonom o rokovacom poriadku túto informáciu o prerokovaní vyššie uvedeného návrhu zákona. Národná rada uznesením č. 441 pridelila návrh poslanca Ďurkovského na vydanie zákona o miestnom poplatku za zaťaženie pozemných komunikácií na území obce týmto výborom Národnej rady: výboru pre financie a rozpočet, ústavnoprávnemu výboru, výboru pre hospodárstvo, výstavbu a dopravu a výboru pre verejnú správu a regionálny rozvoj. Uvedené výbory prerokovali predmetný návrh zákona v stanovenom termíne. Gestorský výbor nedostal do začatia rokovania o návrhu poslanca Ďurkovského stanoviská poslancov Národnej rady podané v súlade so zákonom o rokovacom poriadku. K predmetnému návrhu zákona zaujali výbory Národnej rady tieto stanoviská. 1. Odporučenie pre Národnú radu návrh schváliť s pozmeňujúcimi a doplňujúcimi návrhmi prijali výbor pre financie a rozpočet, výbor pre hospodárstvo, výstavbu a dopravu a výbor pre verejnú správu a regionálny rozvoj. Ide o body 1 až 16 uvedené v čl. IV tejto informácie, ktorú máte k dispozícii. 2. Ústavnoprávny výbor neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Gestorský výbor na základe stanovísk výborov k návrhu poslanca Ďurkovského na vydanie zákona o miestnom poplatku za zaťaženie pozemných komunikácií na území obce, vyjadrených v uzneseniach uvedených pod bodom 3 tejto informácie a v stanoviskách poslancov gestorského výboru podľa zákona o rokovacom poriadku neprijal odporúčanie Národnej rade Slovenskej republiky k návrhu poslanca Ďurkovského. Predmetná správa výborov bola prerokovaná s prijatím uznesenia gestorského výboru č. 211. Výbor určil poslanca Antona Marcinčina za spoločného spravodajcu výborov a súčasne ma poveril predniesť informáciu výborov na schôdzi Národnej rady a predložiť návrh na ďalší postup. Vážený pán predsedajúci, ďakujem, môžete, prosím, otvoriť rozpravu.
Číž, Miroslav, podpredseda NR SR (2015-11-25):
Pán poslanec Huba.
Jozef Mihál, poslanec NR SR (2016-10-11):
Ono je to také prekvapujúce, áno. (Smiech v sále.)
Vážny, Ľubomír, generálny riaditeľ Sociálnej poisťovne (2019-06-27):
Ďakujem. Vážený pán podpredseda Národnej rady Slovenskej republiky, vážené panie poslankyne, páni poslanci, v súlade s príslušnými ustanoveniami zákona č. 461/2003 Z. z. o sociálnom poistení v znení neskorších predpisov predkladám návrh účtovnej závierky Sociálnej poisťovne za rok 2018. Návrh so stanoviskom dozornej rady bol prerokovaný a schválený vo vláde Slovenskej republiky uznesením č. 205 dňa 7. 5. 2019. Návrh účtovnej závierky je spracovaný v súlade so zákonom č. 431/2002 Z. z. o účtovníctve v znení neskorších predpisov a v súlade s príslušnými opatreniami Ministerstva financií Slovenskej republiky vzťahujúcimi sa na hodnotené účtovné obdobie, to znamená na rok 2018. Návrh obsahuje súvahu, ďalej výkaz ziskov a strát, poznámky a tabuľkovú časť. Súčasťou návrhu účtovnej závierky Sociálnej poisťovne je v súlade so zákonom o sociálnom poistení v znení neskorších predpisov tiež správa o kontrolnej činnosti Dozornej rady Sociálnej poisťovne za rok 2018. Príjmy Sociálnej poisťovne v bežnom roku 2018 dosiahli výšku 8,213 mld. eur, čo predstavuje 102,7-percentné plnenie schváleného rozpočtu na rok 2018. Zdroje Sociálnej poisťovne, to znamená príjmy a k nim pripočítaný prevod prostriedkov z minulého roka, v objeme 565,7 mil. eur. To znamená, zdroje spolu v roku 2018 predstavovali čiastku 8,779 mld. eur. Výdavky Sociálnej poisťovne v roku 2018 dosiahli výšku 8,113 mld. eur, čo predstavuje 101,54-percentné plnenie schváleného rozpočtu na rok 2018. Výdavky základného fondu starobného poistenia a výdavky základného fondu invalidného poistenia boli najvýznamnejšou čiastkou vo výdavkovej časti a tvorili spolu hodnotu vo výdavkoch 7,047 mld. eur a konkrétne je to 86,87 % výdavkov, z celkových výdavkov Sociálnej poisťovne v roku 2018. Hospodárenie Sociálnej poisťovne teda skončilo v roku 2018 bilančným rozdielom plus 666,3 mil. eur, čo je o 143,7 mil. eur viac, ako sa predpokladalo v schválenom rozpočte na rok 2018. Hospodárenie Sociálnej poisťovne bolo aj v roku 2018 významnou mierou ovplyvnené druhým dôchodkovým pilierom, Sociálna poisťovňa postúpila v roku 2018 dôchodcovským správcovským spoločnostiam príspevky na starobné dôchodkové sporenie vo výške 628,1 mil. eur. Detailnejšie údaje o týchto skutočnostiach sú uvedené v predkladanom materiáli. Poverené výbory Národnej rady Slovenskej republiky, to znamená výbor pre financie a výbor pre sociálne veci, návrh účtovnej závierky Sociálnej poisťovne prerokovali a odporučili Národnej rade Slovenskej republiky schváliť. Záverom si dovoľujem, vážení páni poslanci, pani poslankyne, požiadať, aby ste v nadväznosti na stanovisko Dozornej rady Sociálnej poisťovne k návrhu účtovnej závierky Sociálnej poisťovne za rok 2018 prijali uznesenie, ktorým Národná rada Slovenskej republiky schvaľuje účtovnú závierku Sociálnej poisťovne na rok 2018. Ďakujem za pozornosť.
Viskupič, Jozef, poslanec NR SR (2016-04-20):
Ďakujem, pani predsedajúca. Ja sa chcem možno spýtať pri tomto prejave, či ste to, kolegyne a kolegovia, cítili. Cítili ste ten, odrazu ten závan takej tej odžitej, nazvem to, že človečiny, ktorý ja tým, že som tu už šiesty rok, sa tu neprejavuje často. A počas celej rozpravy, ktorá sa deje k programovému vyhláseniu vlády, sú tu mnohé prejavy, ktoré sú vecné a odborné, a bolo ich menej, ktoré boli opradené týmto ľudským a zažitým príbehom, že odrazu v tejto mocenskej a politickej najvyššej inštitúcii tohoto štátu príde príklad. Príklad odžitého života, ktorý aj na vlastnom odžitom živote chce dokumentovať to, že to ide. Že asi najdôležitejšie, čo pre poslanca a jeho výbavu môže byť, je to, že plní poslanie. To, čo bolo, Vierka, najdôležitejšie pre mňa, bolo, že v tvojom prípade to poslanie napĺňaš úplne do bodky a prišla si o ňom svedčiť aj do Národnej rady Slovenskej republiky. V tvojom prípade si myslím, že poslancovať a plniť poslanie dobrého človeka s charakterovými vlastnosťami, ktoré tu do tejto snemovne patria, sa nikto nepomýlil. A držím ti hrozné palce v tom, že kultúrnosť a slušnosť túto republiku zachránia, a dúfam, že sa ti táto misia podarí.
Záhumenský, Marian, poslanec NR SR (2014-05-16):
Ďakujem pekne, pán predseda. Pán poslanec Hlina, nemyslím si, že je možné robiť z legislatívy absolútny chaos. Ja ti rozumiem, tvojej pohnútke, že chceš, aby ten, čo nadobudne pôdu za hodnotu väčšiu ako milión euro, si žiadal potvrdenie z finančnej správy. Ale to ťa netrápi, keď niekto nadobudne jachtu za milión euro alebo si kúpi luxusnú vilu alebo si postaví za milión euro alebo si kúpi čosi iné za milión euro? Čiže ak chceš riešiť, aby niekto pri nákupe nad milión euro, nielen pri pôde, ale pri všetkých nákupoch nad milión euro, by mal potom mať potvrdenie finančnej správy, že má legálne zdroje, tak potom hľadaj riešenie systémové. A povedzme si, že každý, kto bude robiť obchod nad milión euro vrátane zahraničných korporácií, vrátane zahraničného nákupu firiem, atď., musí mať potvrdenie finančnej správy, že to má z legálnych zdrojov, a potom je vlastne možné hovoriť o systémovom opatrení. Ale nie to, že hovoríme v zákone o nadobúdaní pôdy, tak milión euro musí ísť na finančnú správu, ale jachta za milión euro, to je v poriadku. Takže ja len preto, tento pozmeňovák, sme sa zdržali, keď nás napádaš, že sme za všetkých tých zlodejov z nekalých zdrojov, ktorí mali prostriedky, a tak ďalej. Prosím ťa, buď korektný. A ak sa na to pozrieš, tak ak to budeš robiť systémovo, tak určite si viem predstaviť takéto riešenie. Ja s tým problém absolútne žiadny nemám. Ale robiť to len tak, vytrhávanie z kontextu, že jeden bod áno a druhý bod nie, tak to sa mi celkom nepáči. Ďakujem.
R. Fico, poslanec: (2004-05-26):
Krátke odôvodnenie: Tento návrh sleduje odstránenie ťažkostí, ktoré sme spôsobili zbrojárskemu priemyslu s účinnosťou od 1. mája 2004. Dnes totiž, vážené dámy a páni, či to vieme, alebo nevieme, sme právnou úpravou, ktorú sme prijali, k danej účinnosti fakticky zastavili akékoľvek možnosti podnikania a obchodovania v tejto sfére. Je preto potrebné pristúpiť k návrhu, ktorý som predložil, aby celý komplex, či už ide o vývoj, či už ide o výrobu, alebo ide o obchod so špeciálom, mohol naďalej podnikať v danej sfére. V opačnom prípade spôsobujeme v tejto oblasti obrovské hospodárske škody. Rovnako očakávam, a bude to potrebné, aby vláda Slovenskej republiky, a počul som, že takýto návrh sa pripravuje, v skrátenom legislatívnom konaní stanovila obdobie, na ktoré stanovíme takéto prechodné obdobie. Teda nemôže donekonečna platiť, že spoločnosti, ktoré vyvíjajú, vyrábajú a obchodujú so špeciálom, budú môcť pôsobiť na trhu neobmedzene, napríklad aj bez získania príslušnej previerky. Myslím si, že taký dátum, o ktorom môžeme hovoriť, je, povedzme, január 2006, do ktorého si musia všetky spoločnosti pôsobiace v tejto oblasti zabezpečiť príslušné povolenia, ktoré vyplývajú z daného zákona. Ak by sme však zotrvali na danej právnej úprave, ako platí teraz, a berieme rovnako do úvahy, že získať previerku v priebehu dvoch, troch mesiacov je prakticky nereálne, spôsobíme týmto spoločnostiam obrovské, obrovské škody. Za poslanecký klub strany Smer môžem povedať, keďže ide naozaj o významné hospodárske škody, ktoré hrozia, že podporím aj prípadný návrh vlády na skrátené legislatívne konanie v tejto oblasti a bolo by veľmi dobré, vážené dámy a páni, keby ste vyšli aj vy v ústrety v tomto období, aby to, čo majú rozbehnuté spoločnosti, mohli zrealizovať. Z tohto dôvodu som predložil tie návrhy, ktoré som uviedol a ktoré spĺňajú aj príslušné formálne náležitosti. Ďakujem ešte raz aj pánovi poslancovi Malchárkovi a pánovi poslancovi Hamarčákovi zato, že umožnili predloženie takéhoto návrhu, ktorý zmení ich návrh zákona. Ďakujem pekne.
Richter, Ján, minister práce, sociálnych vecí a rodiny SR (2012-09-13):
Ďakujem pekne. No, relevantne by mali odpovedať zástupcovia Združenia miest a obcí Slovenska, ktorých sa to dotýka. Každopádne si však myslím, že jeden z problémov je asi aj ekonomika obcí ako takých, ale môžem podať informáciu v kontexte tejto otázky, že z pozície rezortu práce a sociálnych vecí pripravujeme v rámci prostriedkov z eurofondov, to znamená, že v rámci Európskeho sociálneho fondu Národný projekt podpory rozvoja opatrovateľskej služby, ktorým by sa mala podporiť dostupnosť tejto komunitnej služby ďaleko širšiemu počtu klientov, ktorí sú na túto pomoc odkázaní, aj s výraznou finančnou podporou z prostriedkov Európskeho sociálneho fondu. Zámerom tohto projektu je vytvoriť stovky nových pracovných miest pre obce. Našou podmienkou však bude po poskytnutí týchto prostriedkov v rámci eurofondov, aby obce dokázali udržať tieto pracovné miesta systémové aj pre ďalšie obdobie. Toľko.
Pročko, Jozef, poslanec NR SR (2023-12-14):
Ďakujem veľmi pekne. Môj procedurálny návrh bol, aby sme dali päťminútovú prestávku, nakoľko faktickú poznámku som mal bez prítomnosti pána ministra, a ja si myslím, že moja faktická poznámka bola tak dôležitá, že by som si ju rád zopakoval, aby ju pán minister počul, pretože je veľmi dôležité, aby vox populi, vox dei bolo naozaj zaznamenané. A pán minister je človek, ktorý tvrdil tuná, keď bol v opozícii, že on si rád vypočuje opozíciu a on je človek, ktorý nemá problém v diskusii, je to človek, ktorý bude brať naozaj na zreteľ názory iných, takže ja by som vás chcel poprosiť, keby som mohol svoju faktickú poznámku zopakovať, pretože pán minister si ju určite veľmi rád vypočuje. Teraz neviem, či počúvate. Mohli by ste mi vrátiť čas? Prosím vás.
Paška, Pavol, predseda NR SR (2013-06-17):
Pán poslanec Frešo.
Žiga, Peter, podpredseda NR SR (2023-12-14):
Pán poslanec Galko, ešte sa veľmi nebavte, lebo možnože budete to musieť prečítať ešte raz. Mám pochybnosti asi o troch ustanoveniach, že ste ich neprečítali doslovne. (Smiech v sále.) Idem si to, za tri minúty si to overím u legislatívy, aby to bolo v súlade s legislatívou. (Predsedajúci odišiel zo sály.) (Prestávka.)
Baška, Jaroslav, poslanec NR SR (2022-04-28):
Pán minister, chcem sa len spýtať, či mi ten podklad dáš, či si ho môžem zobrať?
Počiatek, Ján, minister dopravy, výstavby a regionálneho rozvoja SR (2015-06-18):
Ďakujem za slovo. Vážená pani predsedajúca, vážené dámy, vážení páni, vážená pani poslankyňa, v súčasnosti je bezbariérovosť stavieb upravená iba vo vykonávacom predpise k stavebnému zákonu ako všeobecná technická požiadavka na navrhovanie stavieb užívaných osobami s obmedzenou schopnosťou pohybu a orientácie. Nový stavebný zákon kladie vyšší dôraz na zabezpečenie bezbariérového využitia územia vrátane bezbariérového užívania stavieb. Opatrenia smerujú do dvoch častí návrhu zákona. Z nich prvou je zabezpečenie bezbariérového využitia územia v územnom plánovaní, druhou je zabezpečenie stavebno-technického riešenia stavieb tak, aby boli bezbariérové. Priamo v zákone sa upravujú povinnosti projektanta a stavebníka, aby pri navrhovaní, umiestňovaní, povoľovaní a uskutočňovaní stavieb zabezpečil ich bezbariérové užívanie. Ak navrhovaná stavba nebude vyhovovať všeobecným technickým požiadavkám na stavby vrátane požiadavky bezbariérovosti, stavebný úrad takúto žiadosť zamietne. V žiadosti o stavebné povolenie musí stavebník predložiť vyhlásenie o rešpektovaní podmienok riešenia bezbariérového užívania a v kolaudačnom konaní je povinnou prílohou žiadosti vyhlásenie, že pri uskutočnení stavby boli rešpektované podmienky bezbariérového riešenia stavby, inak stavebný úrad konanie preruší do odstránenia nedostatku. Súčasťou zákona budú nové vyhlášky, v ktorých bude problematika bezbariérovosti stavieb riešená detailne. Sú to najmä o nasledujúce vyhlášky: vyhláška o všeobecných požiadavkách na priestorové usporiadanie a funkčné využitie územia a o požiadavkách na bezbariérové využitie územia, vyhláška, ďalej, ktorou sa ustanovujú podrobnosti o všeobecných technických požiadavkách na výstavbu a o osobitných technických požiadavkách na bezbariérové užívanie stavieb. V prvej menovanej vyhláške sú stanovené všeobecné územnotechnické požiadavky zabezpečujúce bezbariérové využívanie územia a pozemku vo vzťahu na obstarávanie územných plánov obcí a územných plánov zón. Tieto požiadavky sa vzťahujú na plochy dopravnej infraštruktúry, plochy verejných priestorov, obytné územia, územia občianskej vybavenosti, územia rekreácie, výrobné územia a zmiešané výrobné územia, na ktorých je zriadená chránená dielňa alebo chránené pracovisko. V druhej uvedenej vyhláške sú konkrétne stavebno-technické požiadavky na jednotlivé časti stavebných konštrukcií zamerané na zabezpečenie prístupu, vnútornej komunikácie a vybavenie, výťahy a ďalšie priestory v budovách určených na užívanie verejnosťou. Tieto požiadavky sú stanovené tak, aby bolo zabezpečené využívanie územia a stavieb aj osobami s pohybovým, zrakovým, sluchovým a mentálnym postihnutím, osobami pokročilého veku, tehotnými ženami, osobami sprevádzajúcimi dieťa v kočíku alebo dieťa vo veku do troch rokov. Obidve tieto vyhlášky budú ešte dopracované a precizované aj za účasti zástupcov Výboru pre osoby so zdravotným postihnutím. Skončil som.
Danko, Andrej, predseda NR SR (2019-05-14):
Otváram všeobecnú rozpravu. Do rozpravy som nedostal žiadnu písomnú, dúfam, že sa nikto nehlási ústne. Alebo áno? Nech sa páči, pani poslankyňa, je dosť veľa hodín, piatykrát ideme tú istú tému. Tak ešte raz, ak som urazil, sa ospravedlňujem, pani poslankyňa. Hlási sa niekto do rozpravy ústne? Nie. Takže uzatváram možnosť prihlásenia do rozpravy a vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Chce sa vyjadriť k rozprave spravodajkyňa? Nie, prerušujem rokovanie o tomto bode programu. Ešte raz sa ospravedlňujem, keď som videl ten pohľad. Nasledujúcim bodom programu je prvé čítanie o (reakcia z pléna) návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov . Návrh zákona je uverejnený ako tlač 1435. Návrh na jeho pridelenie na prerokovanie výborom je v rozhodnutí č. 1532. Dávam slovo poslancovi Galkovi, aby za skupinu poslancov návrh zákona uviedol. Za výbor, teda návrh skupiny? Aj vy ste podpísaná, hej? Dobre, nech sa páči, pani poslankyňa Kiššová.
Bugár, Béla, podpredseda NR SR (2018-05-11):
Prezentujme sa a hlasujme o návrhu prideliť návrh zákona výborom a určiť lehoty výborom na jeho prerokovanie. (Hlasovanie.) Prítomných 139, za 125, proti 1, zdržalo sa 12 poslancov a 1 nehlasoval. Konštatujem, že návrh sme schválili. Teraz prosím pána poslanca Zelníka, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, tlač 952. Vážené panie poslankyne, páni poslanci, kým dorazí pán poslanec Zelník, chcem sa vás opýtať, či môžme pristúpiť k odhlasovaniu posledného návrhu a potom sa vrátime k tomuto. (Súhlasné reakcie z pléna.) Takže, prosím, teraz pána poslanca Kresáka, aby uviedol hlasovanie o bode 21 schváleného programu, v prvom čítaní o vládnom návrhu zákona, ktorým sa dopĺňa zákon č. 757/2004 Z. z. o súdoch, tlač 954. (Hlasovanie o vládnom návrhu zákona, ktorým sa dopĺňa zákon č. 757/2004 Z. z. o súdoch a o zmene a doplnení niektorých zákonov v znení neskorších predpisov , tlač 954.)
Šefčík, Marek, poslanec NR SR (2023-03-17):
Ďakujem pekne za slovo, aj všetkým kolegom za ich reakcie, za ich faktické poznámky. Dovoľte mi, možno na niektorých nebudem reagovať, pretože to nestihnem, ale pán kolega Pročko, Kučera, predsa ja som za viac hodín telesnej výchovy. Aj keď som učiteľ matematiky, fyziky a technickej výchovy, napriek tomu si myslím, že tri hodiny telesnej výchovy do týždňa pre žiakov základných a aj stredných škôl je to minimum. Hovorím, nech je viac tých hodín, ale aj pani poslankyni Tabák odkazujem, veď ja som tak isto za, len hľadáme spôsoby, ako, ako to spraviť, aby sa na jednej strane pomohlo, na druhej strane neublížilo. Neviem, Karol, či je dobrý spôsob z jedného do druhého ročníka presúvať disponibilné hodiny, pretože v jednej, v jednom ročníku budú mať viac hodín do týždňa, v druhom potom menej, uberáme im. No a, pán kolega Kuriak, zdá sa, že si vôbec nepochopil moju rozpravu, o čom som hovoril. Ja som nespochybňoval, že je pokrok aj na Orave a všade. Naopak, ja som povedal, že sa nemáme brániť pokroku a hovoril som len a len o tom, že aj počítače, aj tablety, aj mobily, všetko patrí k pokroku a hovorím, hľadajme mieru. Hľadajme mieru v technike a venovaní sa mobilom, ale hľadajme mieru aj v športe, v telesnej výchove a hovorím, tá miera na školách nie je dobrá. Treba viac telesnej výchovy.
Szalay, Tomáš, poslanec NR SR (2024-01-19):
Veľmi pekne ďakujem, pán predsedajúci, a ďakujem aj kolegyni Vlaďke, Vlaďke Marcinkovej za to jej, za toto jej vystúpenie. Páčila sa mi tá paralela s tými, s tými deťmi, že tu niečo odhalíme a namiesto toho, aby sme to išli rýchlo v skrátenom konaní odstrániť nejakú skrivodlivosť, neprávosť, chrániť povedzme ľudské práva týchto detí, tak nie, my tu riešime nejakú zástupnú tému, ktorou chceme pomôcť nejakým vyvoleným. Čo ma ale zaujalo, je, že viacerí provládni politici tu hovorili o tom, že vlastne táto debata, ktorú tu my sami medzi sebou v opozícii vedieme, že to vlastne má nahrádzať to legislatívne konanie, to skutočné, tú skutočnú rozpravu k zákonu. A teda že je vlastne dobré, že tu tak dlho diskutujeme, a teda nie je potrebné MPK, ale zároveň premiér Fico včera dosť jasne povedal, že sa mu nepáči, že o tom diskutujeme tak dlho, že tu máme toľko tisícov faktických pripomienok, vyše sto príspevkov len do rozpravy k prvému čítaniu. Ale tu už viackrát zaznelo aj z našej strany, že možno my by sme toľkokrát ani nevystupovali a nepotrebovali by sme toľkokrát opakovať dokola tie isté otázky, keby niekto mal tie gule sa sem postaviť a na tie otázky normálne odpovedal, nie formálne, ale normálne, aby sme sa dozvedeli skutočné dôvody pre toto skrátené legislatívne konanie, lebo vieme, že to nie sú tie hospodárske škody alebo ľudské práva. To je nezmysel. Hej? Aby tam skrátka sme počuli pravdu, že teda vám ide o pomoc pre seba, pre svojich ľudí, no len to ste nemohli napísať do tej dôvodovej správy. Ak by ste takýmto spôsobom vystúpili, možno by tých pripomienok a faktických poznámok a príspevkov do rozpravy bolo menej.
Laurenčík, Milan, podpredseda NR SR (2020-05-14):
Ďakujeme. (Potlesk.) Pokračujeme, pokračujeme odpoveďami členov vlády na otázky poslancov podľa vyžrebovaného poradia. Prvá otázka je od poslanca Richarda Rašiho na podpredsedníčku vlády pre investície a informatizáciu Veroniku Remišovú a znie: „Pani vicepremiérka, váš úrad za mesiac a pol, čo ho vediete, zverejnil v Centrálnom registri zmlúv iba jednu jedinú zmluvu, dodatok k rámcovej zmluve na kúpu leteniek. Chcem sa spýtať, kam a načo chcete lietať?“ Nech sa páči, pani podpredsedníčka, máte slovo.
Paška, Pavol, predseda NR SR (2013-10-17):
(Hlasovanie.) 143 prítomných, 81 za, 2 proti, 60 sa zdržali. Tieto body sme schválili.
Viskupič, Jozef, poslanec NR SR (2012-07-31):
Ďakujem. Mňa pri prejave pána poslanca Osuského napadlo troška iné heslo, možno aj v duchu toho, čo hovorili niektorí poslanci, ako reagovali, a to je, pri skrátenom legislatívnom konaní ma napadá také, myslím, že latinské, festina lente. To znamená, ponáhľaj sa pomaly. Pretože už niekoľkokrát som to tu hovoril, existuje obrovské množstvo kritiky, pretože neexistuje ani taký silný poslanecký alebo politický klub, ktorý má osemdesiat tri poslancov, ktorý by mal váhu jeden a pol milióna ľudí. Jeden a pol milióna ľudí je v druhom pilieri a tuná si politická reprezentácia jednej strany dovolí v skrátenom legislatívnom konaní rokovať o ich úsporách. O tom, ako sa oni sami rozhodli. Preto hovorím, ponáhľaj sa pomaly. V tomto rozhodovaní by malo byť aspoň elementárnou slušnosťou, aby sa o tomto nie počas leta, v dovolenkovej sezóne dozvedali kdesi na chorvátskych plážach, ale aby k tomuto prebehla relevantná rozprava. A ešte raz vyzývam aj pána ministra, aby sme sa o tom bavili, nie, aby to prešlo osemdesiatimi tromi hlasmi, ale aby sme ochránili dôchodky slovenských občanov ústavnou väčšinou. Ďakujem.
Bugár, Béla, podpredseda NR SR (2019-10-24):
Áno, len prosím zastaviť časomieru. Nech sa páči, môžte.
Bugár, Béla, podpredseda NR SR (2011-07-11):
Vážené panie poslankyne, páni poslanci, budeme pokračovať v rozprave k vládnemu návrhu zákona o Zákonníku práce. Budeme pokračovať v diskusii, v rozprave by mal vystúpiť pán poslanec Dostál, ten má nejaké povinnosti, takže stráca poradie. Pán poslanec Fronc, nech sa páči, máte slovo. (Hlasy v sále.)
Hlina, Alojz, poslanec NR SR (2015-04-24):
Ďakujem veľmi pekne. Ja som zažil nejeden piatok v parlamente, nejeden piatok som zažil, a dovoľujem si povedať, že dnes je naozaj výnimočný. Otázka stojí, že čo ste im sľúbili. Nejaké príplatky dostali poslanci za SMER? Lebo štandardne tu už vôbec nie sú o takomto čase. Presne by som vedel povedať, koľkí tu bývame v piatok o takomto čase. Čiže, ja neviem, a teraz tie príplatky pôjdu z kasy SMER-u, alebo to pôjde z parlamentného účtu? Nech sa páči. (Reakcie z pléna.) Prosím vás, hru na dochádzku nehrajte. So mnou ju nehrajte! Dobre? So mnou ju nehrajte. A k tým dôvodom, pre ktoré je potrebné odvolať pána ministra Čisláka, ja to budem hovoriť v rozprave, je jeden. Lebo ja som ho videl, ja som vás videl, pán minister, že ste tu stáli a ste obhajovali výstavbu nemocnice na mieste Nemocnice sv. Michala. Ja som vám to už povedal a ja vám to poviem aj teraz. Ja som v zásade jednoduchý človek, ale ak máte o kilometer ďalej skelet nemocnice, ktorá patrí pod váš rezort, musíte ho dať preč, musíte ho dať preč, nedá sa adaptovať. Nedá sa adaptovať. Tak mi, prosím vás, povedzte, prečo ste zaplatili skoro 100 mil. korún za štúdiu, ktorá vám hovorí, že nemocnicu, ktorá sa dá adaptovať trebárs na starobinec, áno, môže to byť sociálny ústav pre starých ľudí, môže to byť, Nemocnica sv. Michala sa dá adaptovať, prečo tú idete zbúrať a na jej mieste postaviť novú, ale skelet, ktorý tak či tak musíte zbúrať, nedá sa adaptovať, tam necháte? Prosím vás, povedzte, to možno mne to vysvetlite, možno nejakým iným jednoduchším, tu nežijú len géniovia v tej najvyššej rade. Tu sú aj ľudia, ktorí v zásade niektorým veciam nerozumejú. A ja tomu nerozumiem. A keď ste tu boli schopný to obhajovať, tak z môjho pohľadu, z mojej logiky, mojej bazálnej, principiálnej, možno sedliackej logiky, je to absurdná blbosť, tak len kvôli tomu si zaslúžite byť odvolaný.
V. Veteška, podpredseda NR SR: (2006-04-19):
vládnom návrhu zákona, ktorým sa mení a dopĺňa zákon č. 258/2001 Z. z. o spotrebiteľských úveroch a o zmene a doplnení zákona Slovenskej národnej rady č. 71/1986 Zb. o Slovenskej obchodnej inšpekcií v znení neskorších predpisov (tlač 1491), spoločná správa 1491a. Opäť prosím pána podpredsedu vlády a ministra financií Ivana Mikloša, aby vládny návrh zákona odôvodnil.
Hrušovský, Pavol, podpredseda NR SR (2011-04-05):
Pardon. Vyhlasujem hlasovanie za zmätočné. (Smiech a šum v sále.) Ešte raz, páni poslanci., ale venujme trošku vážnosti. Nech sa páči, pán poslanec, ešte raz uveďte návrh.
M. Hort, podpredseda NR SR: (2008-11-05):
Do rozpravy sa písomne prihlásili pán poslanec Martin Kuruc a pán poslanec Pavol Minárik. Po ich vystúpení bude možnosť prihlásiť sa do rozpravy ústne. (Hlas z pléna.) Otvoril som rozpravu, v tejto chvíli vystúpi pán poslanec Kuruc. (Reakcia z pléna.) Prepáčte, pán spravodajca, v súlade s rokovacím poriadkom (§ 28) vám dávam slovo. Ospravedlňujem sa, neregistroval som tú vašu prihlášku. Nech sa páči.
Kollár, Boris, predseda NR SR (2020-09-16):
Dávam slovo spravodajcovi, ktorého určil navrhnutý gestorský výbor pre hospodárske záležitosti, predsedovi tohto výboru pánovi poslancovi Petrovi Kremskému.
Danko, Andrej, predseda NR SR (2016-10-26):
Ďakujem pani poslankyni Smolíkovej. Prihlásil sa do rozpravy, teda s faktickými poznámkami k vystúpeniu pani poslankyne pán poslanec Ondrej Dostál, pani poslankyňa Silvia Shahzad a pán poslanec Marian Kotleba. Uzatváram možnosť prihlásenia. Poprosím s faktickou poznámkou pán poslanec Ondrej Dostál.
Galko, Ľubomír, poslanec NR SR (2012-09-25):
Ďakujem pekne. No, pán kolega Pollák, mňa zaujalo v tom vašom vystúpení, tá časť, kde ste povedali, že nie je vhodné a nie je správne nejako populisticky si vyberať nejaké čerešničky na torte a populisticky ich využívať na zvýšenie svojej popularity. No, myslím si, že tu plačete na nesprávnom hrobe a mali by ste sa obrátiť úplne na iný klub, keď takéto niečo poviete. Dovolím si povedať, že strana SaS a Lucia Nicholsonová zvlášť, majú najkomplexnejšie spracovanú problematiku sociálne vylúčených spoločenstiev. O tom svedčí aj to, že mnohé z tých čerešničiek na torte práve z tejto problematiky sociálne vylúčených spoločenstiev ste prevzali teraz do tých svojich opatrení, ktoré ste niektoré už nejakým spôsobom prezentovali. Chcem z toho miesta povedať, že my vám držíme palce. Aj ja osobne vám držím palce, aby ste boli úspešný v tej vašej nastúpenej ceste, v tej pozícii, ktorú ste prijali od strany SMER, a chcem sa veľmi korektne, úplne korektne spýtať a bol by som rád, keby ste mi odpovedali, či odstúpite, keď sa ukáže, že strana SMER vás používa iba ako štafáž. Lebo takéto je moje podozrenie, že len kvôli tomuto sa to udialo. Ďakujem pekne.
Podmanický, Ján, poslanec NR SR (2012-10-25):
Pán predseda, dajte teraz hlasovať o návrhu zákona ako o celku, so stanoviskom gestorského výboru schváliť.
Jarjabek, Dušan, poslanec NR SR (2010-09-08):
Ďakujem pekne. Začnem odzadu. Pán poslanec Abrhan, to, čo ste povedali, je pravda, tá mašina, o ktorej ste hovorili, vznikla v roku 1998, aby sme si rozumeli. Vtedy bolo to valcovanie, vtedy to bolo tuná skutočne veľmi veselé, pamätám si na to. Ďakujem veľmi pekne za všetky faktické poznámky. Pánovi poslancovi Šebejovi iba toľko, že ak si vyrieši traumu z ´93. roku, ktorú stále nosí v sebe, a preňho je ´93. rok čímsi, s čím sa doteraz nevyrovnal, no potom sa môžeme o niečom baviť, ale myslím si, že ťažko, ťažko, pán poslanec. Vy si buďte v tej svojej ulite, aj tam zostaňte, skutočne to je dostačujúce aj pre mňa a predpokladám, že aj pre vás. Ďakujem za pozornosť.
Blahová, Natália, poslankyňa NR SR (2017-12-13):
Ďakujem pekne. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
M. Jureňa, poslanec: (2008-10-30):
Druhý príklad. Program rozvoja vidieka. Táto vláda prirodzene sa rozhodla zmeniť nastavené priority a rozhodla sa zmeniť program rozvoja vidieka, ktorý bol zastavený za Dzurindovej vlády. Takže, pochopiteľne sa určitým spôsobom časovo veci posunuli. Ďalšia demagógia. Ďalej tu uvádzaš príklady na hektár pôdy, že táto vláda je menej štedrá. Zabudol si povedať, že táto vláda zaviedla veľkú dobytčiu jednotku. Čiže zvýšila národné podpory a ako prvá táto vláda dala plné podpory, ktoré môžeme dať. Ďalej môžem uviesť, kde ste boli, ty sa tu teraz odvolávaš osobne sám na seba, ale kde ste boli, keď ste v roku 2002 prijali zákon o ochrane prírody, ktorý spôsobil to, čo sa dnes nachádza v našich lesoch. Čiže, nemôžeme to zužovať len, že ja som pri tom nebol. Ďalší príklad – mlieko. V roku 2007 sa vykupovalo mlieko za 11 až 12 korún. Tento rok sa vykupuje za 9 korún. Trh sa chová prirodzene. Ty nehovor, že peniaze niekto zobral. Veď sa vykupovalo mlieko za vyššie sumy. Takže, to sú príklady tvojej demagógie, účelovej, politickej demagógie, a preto je pre mňa otázka, kam patríš. Si ešte farmár, keď si bol ako minister zároveň konateľom spoločnosti?
Laššáková, Jana, podpredsedníčka NR SR (2014-11-08):
Pán poslanec Kaník, pán poslanec Blaha.
Figeľ, Ján, podpredseda NR SR (2013-09-11):
Nech sa páči, Igor Hraško.
Šimečka, Michal, podpredseda NR SR (2024-01-11):
Ďakujem pekne. Pani poslankyňa Kolíková.
Blahová, Natália, poslankyňa NR SR (2019-03-28):
Ďakujem pekne pani kolegyni za vystúpenie. Chcela by som podotknúť možno k tomu záveru, že presne ten príklad, ktorý si spomínala, o mužoch, ktorí sú akoby zaznávaní, pretože sa uchádzajú o prijímanie materskej, veď to je práve ten rodovo podmienený stereotyp, lebo spoločnosť si do nejakej role postavila muža, a jednoducho teraz mu zaznáva, že sa uchádza možno o rolu, ktorú mu tá spoločnosť úplne nie celkom dopraje. Takže presne toto je ono, to je rodovo podmienený stereotyp. A na takýchto podobných základoch si niektoré spoločnosti, komunity, rodiny myslia, že je možné týrať ženu práve pre to, že je žena, že to je súčasť jej role. No, a to, že rozprávame o násilí páchanom na mužoch, na senioroch, ale aj na domácich zvieratách, na hospodárskych zvieratách, žiadna z týchto diskusií neznižuje vážnosť inej diskusie. Všetky tie témy sú veľmi dôležité, lebo žiadne násilie do spoločnosti nepatrí. A žiadna téma akoby neponižuje tú inú tému. Momentálne máme z politických dôvodov a z čistej vypočítavosti dnes na programe práve tému násilia na ženách a je to dôležitá téma a zaslúži si naozaj našu veľkú pozornosť. Nie je to jediná skupina obyvateľov, ktorí sú, ktoré sú týrané, samozrejme, ale ocitli sme sa naozaj na dvoch stranách akejsi len pomyselnej bariéry, lebo tak ako som vás, dámy, z vášho klubu počúvala, tak vidím, že sa vieme zhodnúť na podstate problému, ale, ale tento múr tu stavajú medzi nás naozaj úplne zbytočné hoaxy a vyvolávanie napätia, ktoré má slúžiť politickým cieľom.
P. Paška, predseda NR SR: (2010-03-09):
Sme v treťom čítaní . Otváram rozpravu. Nie je záujem o rozpravu. Vyhlasujem ju za skončenú.
Danko, Andrej, predseda NR SR (2016-12-08):
Ďakujeme. (Doznievanie potlesku.) Pán poslanec Boris Kollár.
B. Bugár, podpredseda NR SR: (2004-03-10):
(Hlasovanie.) Prítomných 126 poslancov, za návrh 123, zdržali sa 2 a nehlasoval 1. Konštatujem, že tieto body zo spoločnej správy sme schválili. V. Horák, poslanec: Teraz budeme hlasovať o bodoch 5 a 6 s odporúčaním gestorského výboru neschváliť ich.
Paška, Pavol, predseda NR SR (2012-10-26):
Hlasujeme o bode 4. (Hlasovanie.) 134 prítomných, 78 za, 27 proti, 29 sa zdržalo. Aj bod 4 sme schválili.
Kaliňák, Robert, poslanec NR SR (2011-09-14):
Ja som skutočne s úžasom sledoval, čo ste rozprávali, pán Zajac, ale však vy ste komunista. (Smiech v sále.) Veď vy ste ale nie knižkou straníckou, ale presvedčením. Pretože všetko okrem vášho názoru je ako absolútne zlé. Proti takým ako vy som bojoval v štrajkovom výbore študentského hnutia v ´89., pán Zajac. A ja už konečne chápem, prečo vy máte za normálnych okolností 800 hlasov ako OKS, lebo toto rozprávate tým ľuďom. To nie, pán poslanec Kolesík, ja s tebou zásadne nesúhlasím, to vďaka MOST-u – HÍD mali toľko hlasov, lebo si mohli Maďari prvýkrát zvoliť aj Slováka na maďarskej kandidátke. Ale to je, to som úplne ostal šokovaný. A vám poviem pravdu, že, no tak taká izolácia, no strašne chceli izolovanú krajinu prijať do Schengenu aj po 20 rokoch snahy všetkých vás, ja nehovorím, že to nie je aj vaša zásluha ako tej, bývalých vlád a tak ďalej, nás strašne izolovaných prijali Spojené štáty do bezvízového styku! Aby naši ľudia mohli bez víz cestovať do Spojených štátov. To, to bolo znakom konkrétnej izolácie! Však vy úplne, vy ste videli realitu?! Viete, aký je deň, dátum, rok dneska?! (Potlesk.) Ako – a keď hovoríte o tom, o tom nepriateľovi k privatizácii, veď Transpetrol, ktorý sa kúpil naspäť, je jediný, kto má cashové peniaze v tejto chvíli, ktoré táto vláda tak strašne potrebuje. (Potlesk.) Keď sa bavíme, ako vy ste prvý skorumpovaný človek, ktorý vymenil hlasovanie v parlamente za dve relácie v STV na štyri oči. Veď to je predsa všeobecne známe. Komu chcete kázať akože o morálke?! Ako alebo demokracia je to, že rokujeme v noci alebo že ste dneska zrušili opozičné návrhy a práva poslancov podávať, podávať poslanecké návrhy zákonov? Že ste to dneska zrušili aj vašimi hlasmi? To je tá demokracia, o ktorej hovoríte?! Alebo že pán Dostál teraz podporuje, že pani starostka Starého Mesta chce udeliť pokutu pánovi Kolesíkovi, že urobil verejné zhromaždenie? Kde sú tie vaše kamerové skúšky teraz, pán Dostál? Kto to je OKS?! Naozaj gang tých, ktorí podviedli... (Prerušenie vystúpenia časomerom. Potlesk.)
P. Paška, predseda NR SR: (2009-02-10):
V prvom čítaní teraz budeme hlasovať o návrhu poslancov Národnej rady Slovenskej republiky Martina Fronca, Pavla Hrušovského a Moniky Gibalovej na vydanie zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov . Poprosím pána poslanca Szigetiho, aby uviedol hlasovanie v prvom čítaní.
Kazda, Radovan, poslanec NR SR (2020-09-16):
Ďakujem. Vážené pani poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona o dohľade nad uplatňovaním náležitej starostlivosti v dodávateľskom reťazci dovozcov dovážajúcich cín, tantal a volfrám, ich rudy a zlato s pôvodom v oblastiach zasiahnutých konfliktom a vo vysoko rizikových oblastiach (tlač 200). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený zákon spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave uzniesla sa na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbor, výbory: ústavnoprávny, výbor pre financie a rozpočet a výbor pre hospodárske záležitosti. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade. Pán predsedajúci, otvorte, prosím, rozpravu.
Vaľová, Jana, poslankyňa NR SR (2022-02-02):
Ďakujem veľmi pekne. Som veľmi rada, aj keď ste povedali, že neočkovaní, síce som prekonaná, musia ísť do... musia ísť do karantény, že nie som v karanténe, lebo keby sme išli tí, lebo všetky, všetky koaličné prepadli, väčšinou sú všetci koaliční očkovaní, tak by sme dneska nemali tu kto pracovať, tak... (povedané so smiechom) naviažem na pána Faiča a teraz sa vrátim k zákonu. Vážený pán predsedajúci, dovoľte mi, aby som ako navrhnutá spravodajkyňa výboru predniesla spoločnú správu výborov Národnej rady o prerokovaní návrhu poslancov Dušana Jarjabka a Jozefa Habánika na vydanie zákona, ktorým sa mení zákon č. 284/2014 Z. z. o Fonde na podporu umenia a o zmene a doplnení zákona č. 434/2021 Z. z. o poskytovaní dotácií v pôsobnosti ministerstva kultúry. Výbor pre kultúru a médiá ako gestorský výbor podáva Národnej rade spoločnú správu výborov. Národná rada uznesením č. 1135 z 1. decembra 2021 rozhodla o tom, že návrh zákona prerokuje v druhom čítaní, a pridelila ho na prerokovanie týmto výborom: ústavnoprávnemu výboru a výboru pre kultúru a médiá. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Gestorský výbor na základe stanovísk výborov vyjadrených v ich uzneseniach a v stanoviskách poslancov odporúča Národnej rade uvedený návrh zákona (tlač 771) schváliť. O pozmeňujúcich a doplňujúcich návrhoch gestorský výbor odporúča hlasovať spoločne v bodoch 1 až 3 s odporúčaním schváliť. Spoločná správa výborov Národnej rady bola schválená uznesením č. 154 z 1. februára 2022. Gestorský výbor ma určil za spoločnú spravodajkyňu výborov a poveril ma, aby som na schôdzi Národnej rady informovala o výsledku rokovania výborov. Pán predsedajúci, ďakujem, skončila som, prosím vás, otvorte rozpravu.
P. Paška, predseda NR SR: (2009-06-24):
(Prerušenie rokovania o 11.57 hodine.) (Pokračovanie rokovania o 14.00 hodine.)
Brocka, Július, poslanec NR SR (2013-06-27):
Pán kolega Poliačik, prosím vás, no pozorujte sa, aj si čítajte svoje vystúpenia. Tak vy posielate na jednej strane kolegu Kvasničku do kostola, že jeho reči patria do kostola, a vy hneď nato rozprávate o podobách lásky ako z kostola. Pán kolega... (reakcia z pléna), čiže aj on filozofoval, čiže neposielajte pána Kvasničku s jeho názormi do kostola. Vysoká rozvodovosť je nežiaduci spoločenský trend na celom svete. Vy vystupujete, ako keby u nás rozvody neboli možné. Veď u nás sa dá rozviesť. Dokonca každé druhé manželstvo sa rozvádza a vy chcete týmto svojím návrhom nežiaduce trendy podporovať? Veď to je choré, veď to je zvrátené, nie? To nie je v záujme zdravej spoločnosti! Čiže o čom to tu vy rozprávate? Áno, taký návrh tu už bol niekoľko ráz, plénum vždycky tento návrh zamietlo, len ja sa obávam, že to nemusí byť vždy, že keď sa budú často o tomto oni vyjadrovať, že tu môže rovnako vzniknúť taká koalícia ako včera alebo predvčerom tá drogová koalícia, že môže vzniknúť zasa tá účelová koalícia. Tento návrh môže byť úspešný. Ale ja to považujem za nešťastný návrh. To je zlý návrh, naozaj máte niekedy aj dobré návrhy, rád tie dobré podporím, ale tento návrh určite nie.
Petrák, Ľubomír, poslanec NR SR (2018-02-07):
Ďakujem za slovo. Pán kolega Dostál, no my sme politicky na absolútne iných brehoch jednej rieky a myslím si, že nikdy sa ani nejak nebudeme približovať, ale paradoxne musím povedať, že s mnohými vecami, ktoré ste povedali vo svojom vystúpení, musím súhlasiť. Ja by som bol veľmi rád, keby si vaše vystúpenie vypočul aj pán poslanec Krajniak, lebo ste úplne jasne povedali, že aj z pohľadu vás síce na jednej strane sa administratívne zjednodušuje zamestnávanie príslušníkov tretích krajín, ale na druhej strane sa sprísňujú podmienky, za akých sa to má vykonávať a zvyšuje sa cena pracovníkov z tretích krajín, to znamená, nie je to bezbrehé otváranie pracovného trhu pre príslušníkov z tretích krajín. Toto je odkaz, ktorý nie je len pre pána poslanca Krajniaka, ale aj pre kolegov z Ľudovej strany, lebo oni si takisto dokolečka rozprávajú iba svoju pravdu a nie sú ochotní vnímať. Že nie sú ochotní vnímať nás, lebo my sme pre nich smeráci a vládna koalícia, ktorá je a priori ich nepriateľom, to beriem, ale že majú absolútne negatívny pohľad aj na vystúpenia kolegov opozičných, ktorí by mali, s ktorými by mali mať akú-takú názorovú príbuznosť, tak to je pre mňa prekvapenie. To podstatné, ktoré tu zaznelo od vás, je, je dôležité, ak sa otvára pracovný trh pre príslušníkov iných krajín a robili to aj iné európske krajiny v prípade prístupových rokovaní so Slovenskom, tak sa určuje, kde, kedy a za akých podmienok. A nič iné a žiadnym iným spôsobom nerobíme ani my. Ďakujem.
Hrnčiar, Andrej, podpredseda NR SR (2017-06-14):
Pán poslanec Dostál.